Аеродром Солун

Међународни аеродром Солун „Македонија” (грч. Κρατικός Αερολιμένας Θεσσαλονίκης «Μακεδονία»; IATA: SKG, ICAO: LGTS) је аеродром који опслужује град Солун у Грчкој. Аеродром се налази 13 km југоисточно од средишта града, у општини Микра, близу преграђа Терамикос. Аеродромом је 2018. године прошло преко 6 милиона путника и трећи је аеродром у Грчкој по броју опслужених путника. Солунски аеродром је авио-чвориште за више авио-компанија: Иџијан ерлајнс, Астра Ерлајнс, Елинер, Олимпик ер и Рајанер. Историјат Аеродром је отворен је 1930. године. Аеродром данас има две асфалтиране писте и две рулне стазе. Такође, на аеродрому се налази довољно места за 22 широкотрупна авиона и око 20 места за лаке авионе. Планиран је нови и већи терминал, који би могао да прими 9 милиона путника годишње. Једна од писта би се продужила у море, како би аеродром могао да прими веће авионе. Објекти Терминали Оригинални терминал (Т1) састоји се од три спрата. Приземље служи само доласцима и подељено је на два дела: међународне/ваншенгенске и домаће/унутаршенгенске. Други спрат служи одласцима и такође укључује тржни центар. На овом спрату се налази 16 шалтера за чекирање, чекаонице, барови, продавнице и канцеларије разних авио-компанија. На трећем спрату се налазе два ресторана и неколико барова са погледом на писте, као и два салона за путнике. Т1 има дванаест излаза (нумерисаних од 13 до 24): излази 13 и 14 су за домаће или летове унутаршенгенског простора, излази 15-18 се користе наизменично за домаће, унутаршенгенске или ваншенгенске летове, а излази 19-24 су резервисани искључиво за међународне летове ваншенгенског простора. Додатни терминал (Т2) је отворен почетком 2021. Укључује додатних 28 шалтера за чекирање (чиме је укупан број аеродрома повећан на 44) и дванаест гејтова за (нумерисаних од 01 до 12) за међународне (унутар Шенгена) и домаће летове. Овај терминал такође укључује неколико додатних продавница без царине, традиционалне продавнице сувенира и накита, као и помоћне канцеларије авио-компаније. Авио-компаније и дестинације Следеће авио-компаније обављају редовне и чартер летове на аеродрому у Солуну: Статистика Преглед Између 1994. и 2010., аеродром у Солуну је забележио пораст путничког саобраћаја од 76%, са 2,2 милиона 1994. на 3,9 милиона 2010. Између 2003. и 2008., аеродром је забележио повећање путничког саобраћаја од 19,1%, са 3,5 милиона на скоро 4,2 милиона путника, што је рекордан ниво икада. Број путника је опао у наредним годинама. Међутим, током последње две године, аеродром је забележио повећање путничког саобраћаја на нешто више од четири милиона до 2013. Значајан пораст саобраћаја догодио се током 2014., а укупан број путника је први пут премашио пет милиона. Годишња статистика Топ авио-компаније Саобраћај Аеродром је директно повезан са главним градским путним артеријама на југоистоку, аутопутем EO16 и аутопутем A25, који повезује Солун са Халкидикијем, преко EO67. Унутрашњи кружни пут Солуна омогућава приступ аутопутевима A1 (E75) и A2 (E90). Укупно 2.285 паркинг места за аутомобиле постоји испред зграде терминала. Услуга изнајмљивања аутомобила је доступна у згради терминала. Поред тога, такси услуге су доступне испред зграде аеродромског терминала 24 сата дневно. Јавни превоз Постоје планови за повезивање аеродрома са метроом. Elliniko Metro, ​​компанија која надгледа пројекат, објавила је мапу предложених проширења, а она укључује и надземно продужење Линије 2 према аеродрому. Ово продужење, међутим, није непосредна брига за компанију, јер ће станица Микра, бити повезана аутобусом који саобраћа сваких 10 минута. Детаљно планирање продужетка метроа према аеродрому започето је у марту 2019. За сада је аеродром повезан са Линијом 1 аутобусом 02X. Референце Спољашње везе Званични веб-сајт Слике Међународног аеродрома Солун Македонија